Anjing gembala Miorița Romania

Anjing gembala Miorița Romania, anjing gembala Miorița, atau mioritic ialah satu baka anjing penjaga haiwan ternakan besar yang berasal dari Pergunungan Karpatos di Romania.

Perihal

Penampilan
Mioritic jantan berdiri kira-kira setinggi  pada paras kelasa dengan betina yang lebih kecil sedikit pada . Anjing besar ini dilitupi bulu tebal gebu. Ia mungkin putih, dengan tompok-tompok kelabu pudar atau krim atau tanpa kelabu pudar atau krim, atau kelabu pudar atau krim di keseluruhan tubuh. Anjing ini patut mempunyai penampilan "cergas". Dimorfisme seks adalah jelas pada baka ini dengan jantan yang jelas lebih besar daripada betina.

Perangai
Baka ini mempunyai disiplin sebagai salah satu ciri utamanya. Ia merupakan anjing tenang dan sopan. Memandangkan anjing ini digunakan sebagai pelindung kawanan, ia sangat terikat dengan keluarga dan berusaha sedaya upaya untuk melindungi orang kesayangannya. Oleh sebab kebolehan anjing ini untuk menjalin ikatan kuat dengan tuannya, pelatihan hanya patut dimulakan setelah anak mioritic sudah terbiasa dengan pemilik/jurulatih.

Sejarah
Baka ini diiktiraf sementara oleh FCI pada 6 Julai 2005 di Buenos Aires. Pada masa kini, ia telah mencapai tahap pengiktirafan muktamad.

Namanya berasal daripada perkataan bahasa Romania mioară, yang memaksudkan "biri-biri muda".

Kesihatan
Baka ini mempunyai kelanjutan usia kira-kira 12–14 tahun.

Lihat juga
 Senarai baka anjing
 Anjing gembala Bukovina Romania
 Anjing gembala Karpatos Romania
 Anjing gembala gagak Romania

Catatan

Rujukan

Gembala Miorița Romania, Anjing
Gembala Miorița Romania, Anjing
Gembala Miorița Romania, Anjing
Gembala Miorița Romania, Anjing